Bună! Ne bucurăm că ați venit.
Azi „gătim” cele mai gustoase ciudățenii adevărate de care ați auzit.
Aveți chef de ceva de inspirație asiatică?
Sau poate de ceva puțin mai clasic?
Dar iată ceva care vă va plăcea sigur.
Făcut la comandă, pentru voi!
E timpul pentru Ciudat, dar adevărat!
Știați că sunt mai multe stele pe cer
decât fire de nisip pe tot Pământul?
- Tare! - Incredibil!
Nu-i așa?
- Sunt Charlie! - Și Carly!
- Da! - Suntem buni prieteni.
Să-i dăm bătaie!
Locuim la Chicago.
Cu puțină imaginație...
Până la sfârșitul vremii!
Și foarte multă explorare...
Cât de tare!
Descoperim cât de ciudată poate fi lumea.
- Bună! - Am ajuns!
E incredibil!
CIUDAT, DAR ADEVĂRAT!
Cooking!
Bun... Tronul din pachete?
- Este! - Piñata în formă de cutie poștală?
- Este! - Și eșarfa aniversară!
- Este! - Bună, sunt Carly!
Charlie. O știți pe sora mea, Casey.
Sunt tari decorațiunile, nu?
- Dăm o petrecere-surpriză pentru Bob. - E poștașul nostru.
Și weekendul ăsta își livrează...
...pachetul cu numărul un milion!
Așa că îl sărbătorim.
N-a rămas decât mâncarea. Vă ocupați voi, da?
- Cum adică? - Pentru petrecerea lui Bob?
- Casey, ești bucătar! - Da.
De ce să facem noi mâncarea?
Sunt foarte ocupată, nu am timp.
Nu-i nimic, comandăm ceva, cum ar fi niște pizza.
- Nu putem comanda pizza. - De ce nu?
E o petrecere-surpriză pentru Bob.
Știți ce feluri deosebite ne-a adus la petreceri!
În regulă, dragilor, e timpul pentru petrecerea de adio a lui Kirby!
- Da! - Livrare specială!
- Bob! - Bob!
Poftiți aici!
Tarantule prăjite.
Ciudat, dar adevărat, sunt o gustare populară în Cambodgia.
În regulă! Bine ai revenit, Carly!
Livrare specială! Piftie din nas de elan.
Ciudat, dar adevărat, e o gustare tradițională canadiană.
Dacă eu aș da petrecere pentru Bob, mâncarea ar fi ciudată.
Dacă faceți asta, petrecerea va fi reușită!
Dacă nu, probabil va fi un dezastru
și Bob n-o să vă mai livreze niciodată vreun pachet.
„Pentru Charlie și Carly. Fragil.
„Manipulați cu atenție”?
Voi n-ați avut grijă de inima mea.
- Am plecat! - Stai!
- Casey? - Descurcați-vă, ca întotdeauna!
- Ce gătești? - Eu? Eu nu știu să gătesc!
- Tu? - Nici eu nu știu!
Bun... Să respirăm adânc.
- Te gândești la același lucru? - Să facem cercetare!
Cred că asta înseamnă că azi vom afla mai multe despre...
Gastronomie!
Pregătiți-vă mise-en-place-ul pentru je ne sais.
Charlie, tu înțelegi chestiile astea de gătit?
Nu, nu le înțeleg.
Bun... Internet!
Ce este gastronomia? Caută.
Bonjour. Vreți să învățați să gătiți, oui?
E ușor să gătești.
De exemplu, faimosul meu pui à la France.
Pentru a pregăti mâncarea, alegem ingredientele,
le combinăm și apoi le încălzim la cuptor.
Voilà! Așa se gătește.
- La treabă! - Oui, chef!
Bun, se pare că amestecăm niște ingrediente
- ...și le încălzim. - Bine.
Iau niște ingrediente și încropim ceva împreună.
Unde-i graba, Carly? Sunt multe chestii interesante aici.
Nu avem timp de digresiuni, petrecerea e mâine!
Bine, bine. Doar una, da?
Ce se întâmplă cu mâncarea când o gătim?
- Nu știu. - Ascultă aici!
Așa multe opțiuni! De unde să încep?
Cuptorul cu microunde, întâlnit în toate bucătăriile moderne.
Ce se întâmplă când gătim în el... să zicem un cartof?
Cuptorul cu microunde bombardează cartoful cu unde electromagnetice,
care fac moleculele de apă din el să vibreze foarte repede.
Vibrația generează căldură, care descompune parțial cartoful,
făcând un cartof tare să devină moale și bun.
Gătitul poate schimba textura mâncării, făcând-o mai gustoasă.
Și nu e tot!
Gătitul poate face mâncarea mai sigură pentru consum.
Așa se întâmplă când pui o simplă bucată de carne
pe ceva ca, de pildă... un grătar!
NU FOLOSIȚI GRĂTARUL CU CĂRBUNI ÎN CASĂ
Carnea crudă poate conține mulți microbi răi, ca Salmonella, E. coli.
Dar focul de la grătar creează căldură și distruge acești microbi răi,
făcând carnea sigură pentru consum.
Mai poate elibera și vitamine și substanțe nutritive
înglobate în mâncărurile noastre.
Pentru a observa acest fenomen, priviți acest știulete de porumb.
Îl aruncăm într-o oală cu apă clocotită.
Legumele au multe vitamine și nutrimente, care sunt prinse în celulele vegetale
pe care corpul nu le poate descompune.
Căldura de la apa fiartă poate sparge aceste celule,
eliberând vitaminele și nutrimentele care sunt absorbite de organism.
Perfect!
Deci iată miracolele gătitului:
poate schimba textura hranei, o face mai sigură pentru consum
și eliberează vitaminele și nutrimentele înglobate în ea.
Încep să deviez de la subiect. Mă concentrez și mă apuc de gătit.
- Stai! - Ai zis fără schimbări.
Știu, dar mi-am amintit ce am citit într-o carte de istorie.
Unii experți cred că gătirea hranei ne-a ajutat să devenim oameni moderni.
Iată la ce mă refer.
Cea mai apropiată rudă a omului este cimpanzeul.
Ciudat, dar adevărat, cimpanzeii petrec cam șase ore pe zi mestecându-și hrana.
Șase ore!
Cercetătorii cred că și oamenii preistorici făceau la fel,
pierzând mult timp și energie.
Dar când oamenii au început să gătească hrana...
gătitul a făcut mâncarea mai moale și mai ușor de mâncat.
Nu mai trebuia să stea toată ziua să mestece, ca cimpanzeii.
Aveau mult timp liber în care să descopere agricultura,
să construiască civilizații
și să evolueze în omul modern de azi.
- Ce ciudat! - Așa e.
În regulă... e timpul să gătim!
Bun, deci avem o rețetă simplă de burger.
- Deci iau carnea... - Da...
O fac turtiță...
Spălați-vă cu apă și săpun după ce atingeți carne crudă!
Poftim!
- E cam plicticoasă. - Da, dar așa cere rețeta.
Să-i mai adăugăm ceva!
Un pic de sare...
Da, bine! Și... piper.
Am văzut-o pe Casey punând usturoi pudră pe un burger.
- Super! - Să mai punem ingrediente!
- Pufuleți, să fie crocant! - Da.
- Jeleuri cu scorțișoară? - Da! Lui Bob o să-i placă.
Mai ia niște ingrediente și le tot adăugăm!
Sincer, Carly, arată minunat.
- Nu pot să cred că am ezitat să încercăm! - Da. Acum e timpul să-l încălzim.
O regulă de siguranță: nu folosiți aragazul nesupravegheați de un adult!
Și nu scăpați din ochi ce gătiți.
Bun!
Ce ciudat miroase!
- Lui Bob îi plac chestiile ciudate. - Bun!
- Îl încerc. - Bine.
- Mușcă din el! - Burgerul lui Charlie și Carly!
- Să-i dăm bătaie! - Da!
- Ce? Ce-i? Ce s-a întâmplat? - E groaznic!
- Ce? - Oribil.
- Nu! - E groaznic.
- Cum adică? - Nu, nu mânca!
Vai!
- Da... - E scârbos!
Nu-l putem servi la petrecerea lui Bob.
Nu înțeleg, Charlie!
Ne-am ales ingredientele, le-am combinat, încălzit și burgerul a ieșit scârbos.
Cred că avem nevoie de ajutor.
Casey e ocupată! Trebuie să ne descurcăm.
Cum a învățat Casey să gătească?
- A făcut școală. - Să facem și noi!
- Școală? - Da.
Ce zici de asta?
Institutul Culinar American din New York.
E cel mai bun institut culinar din țară.
- Sună perfect! - Da.
Hai! Ne vedem la școala de bucătari!
N-avem timp de pierdut și mergem spre est, la New York,
una din primele 13 colonii americane de pe Coasta Atlanticului.
- Am ajuns! - Suntem în Hyde Park, New York.
Aici se află Institutul Culinar American.
INSTITUTUL CULINAR
Ciudat, dar adevărat, peste 50.000 de bucătari-șefi
și alți profesioniști ai artei culinare au învățat aici.
Și, ciudat, dar adevărat, folosesc anual peste 6.300 kg de avocado...
...30.000 de pui...
...și 5.000 de ananași ca să-și învețe studenții să gătească.
Hai să vedem!
Arată a bucătărie, dar e sală de clasă.
- Da. - Aceștia sunt studenți
care pregătesc de mâncare.
El e bucătarul-șef John Reilly.
Chef Reilly e unul din primii bucătari cu care gătesc studenții la institut.
Ciudățenia lui adevărată preferată e că, în unele țări asiatice,
râgâitul în public după o masă e un compliment pentru bucătar.
- Ne bucurăm că am venit! - E incredibil, miroase super.
De fapt, se numește „aromă”.
AROMĂ
Mâncarea are aromă.
Cum e o zi obișnuită în clasă?
Studenții trebuie să se pregătească înainte de oră,
trebuie să știe rețetele și tot mise-en-place-ul.
Mise-en-place înseamnă aranjare.
Trebuie să te pregătești, să gătești,
trebuie să te miști foarte rapid și eficient.
Totul trebuie coordonat aproape ca o orchestră.
Ce feluri pregătiți azi în bucătărie?
Pregătim o masă de Ziua Recunoștinței.
- Curcan? - Da. Sos de merișoare.
- Da. - Rădăcinoase coapte, batate...
Noi vrem să învățăm să gătim.
Am încercat de câteva ori și nu merge.
Am avut multe idei bune, dar care nu ne-au ieșit cum voiam.
Diferența e că noi, bucătarii, gătim zi de zi.
Exersează iar și iar, nu te complica, gătește feluri de bază.
Când ajungi să stăpânești un lucru,
treci la următorul.
Bun. Deci exersarea și simplitatea
- Bun. - ...sunt importante
- ...când înveți să gătești? - Da.
Carly, Charlie, mersi că ați venit, dar acum trebuie să servim masa.
E timpul să plecăm!
- Da. - Exact.
Chef Reilly ne invită la restaurantul lor, ca parte din instruirea noastră.
Cât de tare, nu-i așa?
Suntem la restaurantul Bocuse.
Prin aceste geamuri se vede bucătăria unde e preparată
mâncarea servită aici, la restaurant.
E frumos că toți cei care lucrează acolo studiază aici, la institut.
- Mersi. - Cu plăcere. Poftă bună!
Ce meniu!
Ce iei, puiul de la Fermele Snowdance?
Poate niște hamachi afumat?
Fistic cu pere murate.
Nu au jeleuri cu scorțișoară.
Vă pot lua comanda?
Eu vreau tortellini cu conopidă, te rog.
- Perfect. - Și eu, înghețată.
- Ca antreu? - Da, te rog.
- Bine! - Ce?
- Pentru o masă grozavă! - Noroc!
- Cine a ales înghețata? - Eu.
Îmi place stilul tău! Bun antreu.
Ați văzut înghețată făcută cu azot lichid?
- Nu. - Ce?
Roy ne arată cum pune...
AZOT LICHID
...azot lichid foarte rece peste o cremă aromată,
pentru a crea instantaneu cea mai fină înghețată din lume.
Ce veți vedea în continuare este o reacție exotermă.
Termen interesant: „reacție exotermă”.
Este o reacție care extrage căldura dintr-o substanță, răcind-o.
„Aburul” acesta e rezultatul reacției exoterme,
este reprezentarea vizuală a energiei termice extrase
din mixtura de înghețată, care se transformă din lichid
- ...în înghețată solidă. - Tare!
Deci există o grămadă de feluri ciudate de preparare și gătire a mâncării.
Să le examinăm mai îndeaproape!
Bună! Sunt Ty Spaghetti.
Și caut moduri ciudate, dar adevărate, de a găti mâncarea.
La De față, fierbinte și flămând!
Astăzi suntem în bucătăria unui restaurant de lux.
Să vedeți ce gătește amicul meu aici!
- Ce faci? - Bine.
Bine! Deci ce avem aici? Ce faci?
Bun! Aici gătim folosind metoda Hangi.
E o metodă de gătit din Noua Zeelandă,
prin care, ciudat, dar adevărat, mâncarea se îngroapă.
Pot și eu în curtea mea?
- Da. Ia lopata și hai! - Bine!
Întâi facem o groapă adâncă și punem niște pietre fierbinți în ea.
Învelim mâncarea în folie de aluminiu și o îngropăm câteva ore.
Căldura pietrelor va coace mâncarea sub pământ.
Măi să fie!
Mai ai vreo metodă?
Da. Vom găti folosind mașina de spălat vase.
Pui doar ingredientele într-un borcan etanș.
Îl pui în mașina de spălat vase... Așa.
O lași să meargă un ciclu complet...
Iar căldura generată de mașină îți gătește mâncarea.
Da. Foarte ciudat!
Bun, să gustăm!
Puneți muzică și începeți să vă unduiți,
pentru că eu șerpuiesc către o destinație delicioasă!
Ce bună e!
- Poftim! - Mulțumesc.
Cu plăcere, amice!
Care e verdictul? Cum e?
E una din cele mai fine înghețate pe care le-am mâncat.
Dacă așa se face înghețata aici,
trebuie să vedem ce se învață la institut...
Când termini acolo.
Să ne echipăm și să intrăm în bucătărie cu chef Kahlenberg!
SEAN KAHLENBERG BUCĂTAR-ȘEF
Ciudățenia lui adevărată preferată e că blenderul a fost inventat
acum o sută de ani, pentru milkshake-uri.
- Bună, chef! - Bună.
- Bun venit! - Carly.
Copii, să nu uitați că tot ce facem azi facem sub supravegherea lui chef K.
Nu încercați așa ceva fără un adult de față!
Azi vom pregăti ceva foarte gustos.
Facem sendvișuri cu jaca.
- Uau! - Sună grozav!
JACA
Jaca e un fruct uimitor, originar din Asia,
dar care crește în toată lumea.
- Ce greu e! - Cel de azi are 8 kg.
- Drăguț! - Începem?
- Da. - Sună bine!
Super! Întâi vom tăia o ceapă julienne.
Bun.
Julienne e despre mărimea și forma...
FELIERE JULIENNE
...bucăților de ceapă pe care le tăiem. Sunt niște felioare subțiri.
Chef K insistă să fie de aceeași grosime.
Dacă o felie de ceapă e dublu de groasă față de alta,
cea subțire se face în jumătate din timp.
Trebuie să se prăjească uniform, altfel una va fi crudă și alta arsă.
- Nu? - Câtă precizie!
Când gătești după rețetă,
e important să ai ingredientele pregătite
și să le adaugi în ordinea corectă.
Punem un pic de ulei în tigaie...
adăugăm ceapa...
O lăsăm să sfârâie foarte puțin.
Când gătim, ne folosim toate simțurile.
Văzul, auzul, mirosul și gustul intervine abia spre final.
Amestec puțin, să mă asigur că ceapa e acoperită uniform
și las tigaia deoparte.
- Acum tăiem jaca. - Bine!
Azi o folosim ca proteină alternativă.
PROTEINĂ ALTERNATIVĂ
Textura sa va ține loc cărnii de porc pe care am avea-o într-un sendviș.
Există și alte proteine alternative grozave, cum ar fi greierii.
Uscăm greieri, îi prăjim, îi măcinăm, făcând o făină care se adaugă la pâine.
- Greieri, adică insecte? - Adică insecte, corect.
Copii, se pare că insectele sunt o hrană mult mai obișnuită decât ați crede.
Să examinăm ideea mai îndeaproape!
Ciudat, dar adevărat, Organizația pentru Alimentație și Agricultură a ONU
a identificat 1.900 de specii de insecte comestibile.
Inclusiv viespi comestibile...
...gândaci...
...și chiar fluturi comestibili.
Circa două miliarde de oameni din lume mănâncă insecte zi de zi.
Peste un sfert din toată populația globului!
Cel mai des, insectele sunt prăjite...
coapte la cuptor...
măcinate într-o pastă sau, pur și simplu, sunt consumate crude.
Taie în jos, încetișor.
- E ca un pepene. - Da.
Chef K ne arată cum să tăiem în siguranță un fruct jaca.
- Tare! - Super.
Gustați dacă vreți!
Are gust de banană cu ananas.
- Îmi place! - E foarte bun.
Acum desfacem pulpa de jaca și continuăm să gătim.
Am pus sare pentru a scoate apa.
După ce apa se evaporă, începe reacția Maillard,
prin care zaharurile și proteinele se vor rumeni.
Termen interesant...
„Reacția Maillard.” Se referă la rumenirea proteinelor, care eliberează aroma.
Folosim un lichid pentru a descompune
structurile din interiorul fructului jaca.
- Să se desfacă? - Da, mai apoi.
Cum jaca e la cuptor, e timpul să facem salata.
Întâi, chef-ul va amesteca maioneză cu oțet și mirodenii.
O gustăm pe parcurs și adaug după gust. Încerc să-i dau gustul pe care-l vreau.
Deci ești mai flexibil, faci ajustări pe parcurs.
Corect.
Apoi va adăuga varză, ceapă și morcovi,
care vor face sendvișul mai crocant.
Acum adăugăm sosul de friptură.
Și apoi montăm preparatul.
Văd cum s-a rumenit de la reacția Maillard.
- Da. - Cum miroase?
Nu uitați, gătim cu toate simțurile.
- A grătar. - Porc fraged la grătar.
Ca grătarul de porc, nu?
- Abia aștept! - Ce schimbare! De la fruct la preparat.
Ultima etapă e îmbinarea ingredientelor.
Trebuie să arate plăcut pentru client.
Corect. Absolut.
- Noroc! - Noroc!
Chef, e de-a dreptul delicios! Mulțumim că ne-ai primit să gătim cu tine.
Abia învățăm să gătim, suntem la început,
dar mă simt mult mai încrezătoare
că vom putea găti și noi ceva delicios.
- Mulțumesc. A fost o plăcere. - Mulțumim! Pe curând!
E clar că gătitul e mult mai complicat decât credeam.
Și bucătarii învață toată viața pentru a deveni experți.
Dar cred că putem face ceva bun pentru petrecerea lui Bob!
Dacă respectăm întocmai rețeta.
- Da. - Și adăugăm ceva special.
Cred că putem crea ceva special și memorabil.
Să ne întoarcem la sediu și să încercăm!
E o idee bună! Mergem?
Super! Pe curând!
- Bună! - Ne-am întors!
După ce ne-am gândit bine,
știm care ar fi felul de mâncare perfect pentru petrecerea lui Bob.
- Pizza! - Ascultați.
O să înțelegeți.
Întâi, facem blatul, respectând rețeta.
În bucătărie!
De data asta nu cred că vom avea probleme.
Trebuie doar să ne amintim ce am învățat la Institut.
- Am reușit! - Am gătit ceva singuri!
Și de data asta, arată destul de bine!
E timpul să adăugăm mica noastră găselniță creativă,
- ...topping-ul. - Da.
Vedeți pizza asta? E o pizza specială pentru Bob.
Pentru că o să-i presărăm pe pizza...
Greieri!
- Când gătiți insecte acasă... - Stați puțin.
Și asigurați-vă că sunt bune de mâncat.
- Asigurați-vă! - Dacă da, puteți continua.
S-au făcut!
Pizza lui Bob e gata! Terminăm restul și suntem gata de petrecere.
- Aveți un pachet! - Hei!
- E bine? - Stai!
Nu!
E cineva?
Prieteni?
Surpriză!
- Felicitări, Bob! - Ce? E pentru mine?
Da, pentru tine! Chiar așa!
Nu în fiecare zi livrează prietenul tău pachetul cu numărul un milion!
Am rămas fără cuvinte.
- Ți-e foame? - Foarte!
- Avem pizza! - Și ți-am făcut una specială, cu...
- Greieri prăjiți! - Îți place?
Mersi, dar v-o las vouă. Eu vreau o felie normală.
- Nu-ți place mâncarea ciudată? - Ne-ai adus atâtea!
- Tarantule prăjite, piftie... - Din nas de elan.
Le fac pentru voi. Știu că vă plac chestiile ciudate, dar adevărate,
așa că am zis să vă aduc bunătăți.
Bob, ești cel mai tare!
Dar pizza de casă e una din preferatele mele.
Perfect, să ne distrăm!
Stai jos pe tronul tău și-ți aducem o felie.
Bun, copii, se pare că avem un proiect nou.
Mulțumim că ne-ați urmărit!
Veniți și data viitoare, să descoperim noi lucruri
- ...ciudate... - Dar adevărate!
Pe curând, copii!
- Trăiască Bob! - Trăiască Bob!
- Poftim! - Bob! Bob! Bob!
Da!
CIUDAT, DAR ADEVĂRAT!
- Ce avem aici? - Avem cuptorul solar.
Soarele încălzește mâncarea cu ajutorul oglinzilor,
așa că mă pot vedea când gătesc.
Mâncare solară. Fierbinte!
Sunt multe moduri ciudate, dar adevărate de a găti.
Sunt Ty Spaghetti și ne vedem data viitoare
la De față, fierbinte și flămând!
Subtitrarea: Vasile Dimitriu